Walker: - Skal snart ta meg en sigar
ARTIKKELEN ER OVER NI ÅR GAMMEL Målet kom noen minutter ut i en forrykende andre omgang. Fra skrått hold, rundt 30 meter fra mål, sendte den danske backen ballen i en fin bue over alle, og i mål bak Start-keeper Kenneth Høie. Og etter tre poeng mot Start, klatrer Sandefjord på tabellen. Patrick Walkers gutter ligger etter kveldens seier på syvendeplass, med 35 poeng. Samleside:Alt om kveldens tippeligarunde! Dermed er det ni poeng ned til Strømsgodset på kvalifiseringsplass, og selv den sindige svensk-irren innrømmer at «blåhvalene» er svært nære ved å fullføre sesongens hovedmål - å berge plassen i Tippeligaen. - Til det er matematisk klart får vi ikke ta for mye forgitt, men vi er veldig nære. Vi går forbi Start i dag, og det kjennes veldig bra, for de hadde en fantastisk innledning på sesongen. Disse tre poengene betyr uhørt mye. - Men du gjør som din kollega (Rosenborg-trener) Erik Hamren og venter med sigaren? - Ja, den kommer snart, flirer Walker. Store sjanser Jensens scoring ble kampens eneste, til tross for store sjanser til begge lag. Spesielt etter pause ble det skapt mange muligheter i begge ender av banen, men uten resultat. Ebrima Sohna, Samuel Camazzola og Malick Mane hadde alle muligheter til å øke ledelsen, mens Mads Stokkelien og Cristian Bolanos brant store sjanser for gjestene. Sandefjord-trener Walker var likevel fornøyd etter kampslutt. - I andre omgang kommer vi ut perfekt. Vi presset dem i lange perioder, hadde skudd i stolpen og tverligger, jeg vet ikke hva. Det var mange fine sjanser, sier han. Hans kollega, Start-trener Knut Tørum, var forståelig nok mer skuffet. - Nå er det kjempebittert. Vi skaper både trykk og sjanser på slutten, nok til å få målet vårt, sier han. Tørum går langt i å antyde at målet til Sandefjord kunne vært unngått. - Det er kjipt å slippe inn målet vi slipper inn, og på den måten, slår han fast. VG Nett-leser:Satan dette er ufortjent! Vi brukte tydeligvis opp marginene våre i vår.Diskuter kampen her! Ropte på straffe Den første omgangen var sjansefattig og jevn - men ikke kjedelig. Begge lagene var angrepsvillige, og kampen bølget fram og tilbake. Mest oppmerksomhet fikk noen situasjoner inne i begge boksene, der både spillere og publikum ropte på straffespark. Men dommer Espen Berntsen forholdt seg rolig - og tok med det sannsynligvis riktig avgjørelse. Start ligger etter kveldens tap på tiendeplass, med ett poeng mindre enn Sandefjord.
(Sandefjord - Start 1-0) Et «umulig» frispark fra distanse ble tungen på vektskålen i et jevnt oppgjør mellom Sandefjord og Start.